text: Durbans à son ostel revint.
   Sachiez que très bien li souvint
   K'à Cléomadès desplaisoit
   La demorée là endroit.
   À Cléomadès tout conta,
   Comment la chose arréé a ;
   Et, quant Cléomadès l'oy,
   Lors le tesmoigne à fin hardi
   Ses cuers qui bien s'i connoissoit.
   Durbans jà envoié avoit
   À Verde Coste grant pieça.
   Lors se parti Durbans de là.
   Regardé furent durement
   De toutes pars de mainte gent.
  